Ecclesia Anglicana
Ecclesia Anglicana est ecclesia Christiana in Anglia constituta, antiquissima ecclesia Communionis Anglicanae, et omnium illius communionis ecclesiarum mater. Archiepiscopus Cantuariensis est maximus clericus Ecclesiae, quamvis monarcha sit ultimus rector. Ecclesia origines suas reperit in ecclesia christiana quae tertio sæculo erat in provincia romana Britanniae, et in legatione Augustini Cantuariensis a Papa Gregorio Magno missa. Ecclesia rite constituta est anno 1534, cum Henricus VIII Angliae Rex ecclesiam ab Ecclesia Catholica Romana dividit. Fideles huius ecclesiae se et Catholicos et reformatos putant: Catholicos quod se antiquam Sanctam Catholicam et Apostolicam Ecclesiam continuare vident; reformatos quod auctoritatem papae negantes multa de reformatione protestante Anglica comprobant. Ecclesia Anglicana est maxima ecclesia Christiana in Anglia.